作者:曹德
標題:雙調・慶東原江頭即事
內容:低茅舍，賣酒家，客來旋把朱簾掛。長天落霞，方池睡鴨，老樹昏鴉。幾句杜陵詩，一幅王維畫。猿休怪，鶴莫猜，探春偶到南塊外。池魚就買，園蔬旋摘，村務新開。省下買花錢，拼卻還詩債。閒乘興，過小亭，沒三杯著甚資談柄。詩題小景，香銷古鼎，曲換新聲。標緻似劉伶，受用如陶令。